Di Chandigarh
**Takur ru** (***Psilopogon zeylanicus***) ialah spesies takur dalam keluarga Megalaimidae. Ia terdapat di subbenua India, di mana ia mendiami hutan berdaun lebar lembap tropika dan subtropika.

Taksonomi
---------

Ia rasminya diperihalkan pada tahun 1788 oleh semulajadiman Jerman Johann Friedrich Gmelin dalam edisi semakan dan diperluaskannya *Systema Naturae* karya Carl Linnaeus. Beliau meletakkannya bersama gebu dalam genus *Bucco* dan mencipta nama binomial *Bucco zeylanicus*. Gmelin berdasarkan pemerihalannya pada "takur pipi kuning" yang telah diperihalkan dan digambarkan pada tahun 1776 oleh semulajadiman Peter Brown daripada spesimen yang dikumpulkan di Sri Lanka. Ia kini merupakan salah satu daripada 32 takur yang diletakkan dalam genus *Psilopogon* yang diperkenalkan pada tahun 1836 oleh Salomon Müller.

Tiga subspesies diiktiraf:

* *P. z. inornatus* (Walden, 1870) – barat India
* *P. z. caniceps* (Franklin, 1831) - Nepal ke India tengah
* *P. z. zeylanicus* (Gmelin, JF, 1788) - selatan India dan Sri Lanka

Pemerihalan
-----------

Dewasa mempunyai kepala, leher, dan dada perang berjalur, dan tompok mata kuning. Selebih buluannya hijau. Panjangnya 27 cm (11 in) dengan kepala besar, leher pendek, dan ekor pendek.

Seruannya ialah *kutroo…kutroo…kutroo* berulang-ulang, tetapi senyap pada musim sejuk. Yang lain berbunyi apabila salah seekor mulakan.

Taburan dan habitat
-------------------

Taburannya meluas, dengan julatnya menjangkau dari Terai di selatan Nepal di utara hingga Sri Lanka di selatan, merangkumi sebahagian besar semenanjung India, dan disenaraikan sebagai Kurang Membimbangkan dalam Senarai Merah IUCN.

Tingkah laku dan ekologi
------------------------

Ia bersifat arboreal yang gemar kawasan kebun dan berkayu, memakan buah-buahan dan serangga. Ia agak bertahan terhadap kehadiran manusia dan sering dilihat di taman bandar. Ia bersarang di dalam lubang pokok, bertelur 2-4 biji telur. Ia meramu mangga, nangka masak, betik, pisang, buah ara, dan pokok buah-buahan yang diusahakan seumpamanya. Habitatnya termasuklah taman bandar dan desa; ia cenderung untuk mengelakkan hutan lebat. Ia bersarang di dalam lubang yang sesuai di dalam pokok yang sering digali. Kedua-dua jantina mengeram telur dan sering berkomunikasi antara satu sama lain menggunakan seruan *kura... kura*.

 Memakan buah sawit

Rujukan
-------

1. 1 2  BirdLife International (2016). "*Psilopogon zeylanicus*". *Senarai Merah Spesies Terancam IUCN*. **2016**: e.T22681597A92912739. doi:10.2305/IUCN.UK.2016-3.RLTS.T22681597A92912739.en. Dicapai pada 19 November 2021.
2. 1 2  Ali, Sálim; Daniel, J. C. (2002). *The Book of Indian Birds* (ed. Thirteenth). New Delhi: Bombay Natural History Society and Oxford University Press. m/s. 194. ISBN 9780195665239.
3. ↑  Gmelin, Johann Friedrich (1788). *Systema naturae per regna tria naturae : secundum classes, ordines, genera, species, cum characteribus, differentiis, synonymis, locis* (dalam bahasa Latin). 1, Part 1 (ed. 13th). Lipsiae [Leipzig]: Georg. Emanuel. Beer. m/s. 408.
4. ↑  Brown, Peter (1776). *Nouvelles illustrations de zoologie : contenant cinquante planches enlumineés d'oiseaux curieux, et qui non etés jamais descrits, et quelques de quadrupedes, de reptiles et d'insectes, avec de courtes descriptions systematBuffoniques* [*New illustrations of zoology, containing fifty coloured plates of new, curious, and non-descript birds, with a few quadrupeds, reptiles and insects*]. London: Imprimé pour B. White. m/s. 34; Plate 15.
5. 1 2  Gill, Frank; Donsker, David; Rasmussen, Pamela, penyunting (January 2023). "Jacamars, puffbirds, toucans, barbets, honeyguides". *IOC World Bird List Version 13.1*. International Ornithologists' Union. Dicapai pada 17 February 2023.

|  |  |
| --- | --- |
| Pengenalpastian takson | 
* Wd: Q26834012
* Avibase: 15471F216F83ABBF
* eBird: brhbar1
* GBIF: 7760921
* iNaturalist: 367535
* ITIS: 1145225
* IUCN: 22681597
* Xeno-canto: Psilopogon-zeylanicus

 |